

REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA ŽUPA DUBROVAČKA

O p ć i n s k o v i j e ć e

KLASA: 410-22/23-01/01

URBROJ: 2117-8-02-23-1

Srebreno, \_\_. prosinca 2023.

Na temelju članka 57. stavka 3. Zakona o porezu na dohodak (NN, broj 115/16, 106/18, 121/19, 32/20, 138/20, 151/22, 114/23), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu (NN, broj 1/19, 1/20, 1/21, 156/22), te članka 34. Statuta Općine Župa dubrovačka (''Službeni glasnik Općine Župa dubrovačka'', broj 8/09, 6/13, 03/18, 06/20 - pročišćeni tekst, 05/21, 09/21 - pročišćeni tekst), Općinsko vijeće Općine Župa dubrovačka na \_\_. sjednici, održanoj \_\_. prosinca 2023., donijelo je

**ODLUKU**

**o visini paušalnog poreza po krevetu, smještajnoj jedinici u kampu**

**i smještajnoj jedinici u objektu za robinzonski smještaj**

Članak 1.

Ovom odlukom određuje se visina paušalnog poreza po krevetu, smještajnoj jedinici u kampu i/ili kamp-odmorištu te smještajnoj jedinici u objektu za robinzonski smještaj koji se nalaze na području Općine Župa dubrovačka.

Članak 2.

Visina paušalnog poreza po krevetu utvrđuje se u naselju u kojem se nalazi soba, apartman i kuća za odmor i to:

|  |  |
| --- | --- |
| NAZIV NASELJA | VISINA PAUŠALNOG POREZA  PO KREVETU  (EUR) |
| Srebreno, Mlini | 120,00 |
| Plat | 100,00 |
| Donji Brgat, Gornji Brgat, Brašina, Buići, Čelopeci, Čibača, Mandaljena, Grbavac, Kupari, Martinovići, Makoše, Petrača, Soline, Zavrelje. | 80,00 |

Članak 3.

Visina paušalnog poreza po smještajnoj jedinici u kampu i/ili kamp-odmorištu utvrđuje se ovisno o naselju u kojem se nalazi kamp i/ili kamp-odmorište i to:

|  |  |
| --- | --- |
| NAZIV NASELJA | VISINA PAUŠALNOG POREZA  PO SMJEŠTAJNOJ JEDINICI U KAMPU (EUR) |
| Srebreno, Mlini | 120,00 |
| Plat | 100,00 |
| Donji Brgat, Gornji Brgat, Brašina, Buići, Čelopeci, Čibača, Mandaljena, Grbavac, Kupari, Martinovići, Makoše, Petrača, Soline, Zavrelje. | 80,00 |

Članak 4.

Visina paušalnog poreza po smještajnoj jedinici u objektu za robinzonski smještaj utvrđuje se ovisno o naselju u kojem se nalazi objekt i to:

|  |  |
| --- | --- |
| NAZIV NASELJA | VISINA PAUŠALNOG POREZA  U OBJEKTU ZA ROBINZONSKI SMJEŠTAJ (EUR) |
| Srebreno, Mlini | 120,00 |
| Plat | 100,00 |
| Donji Brgat, Gornji Brgat, Brašina, Buići, Čelopeci, Čibača, Mandaljena, Grbavac, Kupari, Martinovići, Makoše, Petrača, Soline, Zavrelje. | 80,00 |

Članak 5.

Ova Odluka objaviti će se u ''Službenom glasniku Općine Župa dubrovačka'', a stupa na snagu 1. siječnja 2024. godine i vrijedi do donošenja nove odluke kojom će se propisati visina paušalnog poreza po krevetu odnosno po smještajnoj jedinici u kampu i objektu za robinzonski smještaj.

Stupanjem na snagu ove odluke prestaje vrijediti Odluka o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj (''Službeni glasnik Općine Župa dubrovačka'', broj 30/22).

Predsjednik Općinskog vijeća

Marko Kriste

O b r a z l o ž e n j e

Sukladno članku 57. stavka 3. Zakona o porezu na dohodak („Narodne novine“ broj 115/16, 106/18, 121/19, 32/20 i 138/20, 151/22, 114/23) i članku 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu (Narodne novine br.1/2019, 1/2020, 1/2021 i 156/2022) predstavničko tijelo jedinice lokalne samouprave obvezno je donijeti odluku kojom će propisati visine paušalnog poreza po krevetu odnosno po smještajnoj jedinici u kampu, a koje ne mogu biti manje od 19,91 euro niti veće od 199,08 eura.

Rečena Odluka predstavničkog tijela jedinice lokalne samouprave može se mijenjati najkasnije do 15. prosinca tekuće godine, a primjenjuje se od 1. siječnja sljedeće godine do donošenja nove odluke kojom će se propisati visina paušalnog poreza po krevetu odnosno po smještajnoj jedinici u kampu.

Prijedlogom ove Odluke visina paušalnog poreza u odnosu na prijašnju Odluku povećava se za cca 20%.